קהילת "בשלה"

קהילת "בְּשֵׁלָה" (ואפשר גם בְּשֶׁלָּהּ) היא קבוצה חברתית של נשים לסביות וביסקסאוליות בנות 45 ומעלה הפועלת מאז 2007 לקידום האוכלוסייה הלהט"בית המבוגרת בישראל.

 היסטוריה 

אירוע ההקמה של "בשלה" נערך ביוזמת ד"ר רותי ליטוין בקיבוץ תובל ב-17 במרץ 2007 והזמנות אליו נשלחו למשתתפות הכנס הלסבי שהתקיים בדצמבר 2003 ביוזמת ארגון קל"ף. באירוע הוחלט על שם הקבוצה, שהציעה ליטוין, והוא בעל משמעות כפולה כדי לייצג הן את בשלותן של הנשים שהגיעו להגשמה מלאה של הזהות המינית, והן את יכולתן להיות מי שהן ולפעול בזכות עצמן. כשנה לאחר ההקמה, נערכה תחרות פנימית לעיצוב הלוגו. נבחר העיצוב של רונית שיחור משום שהוא משקף בצבע ובצורה את מאפייני הקהילה המתגבשת.

הקבוצה קמה במטרה ליצור קהילה "גאה, משפיעה, פעילה, מעשירה ושמחה"מתוך "חזון בשלה", מסמך פנימי שתהווה מקור תמיכה לאורך שנים. היא מושתתת על התנדבות ועל ערכים דמוקרטיים אוניברסליים של כבוד הדדי, שוויון, שיתוף פעולה, התייעצות ובקשת עזרה, כדי לתת מענה חברתי למגוון צרכיהן הייחודיים של לסביות מבוגרות. פעילות הקבוצה ממומנת באמצעות דמי חברות שנתיים.

בשל החשש לפרטיותן של חלק מחברות הקבוצה שנמצאות בארון, התקשורת בין חברות הקבוצה נעשית רק במערכות סגורות (קבוצת גוגל, דף פייסבוק פרטי, קבוצת וואטסאפ), זאת לצד פעילות במרחב הציבורי של חלק אחר מחברות הקבוצה למען העלאת מודעות, נראות וקבלה ללסביות מבוגרות. קבלה לקהילה של נשים המעוניינות להצטרף אליה נעשית לאחר יצירת קשר פרטי עם חברות קבוצה ותיקות האחראיות על אישור חברות חדשות.

לתפקיד ראשת קהילת "בשלה" נבחרת רכזת מדי ארבע שנים, עם אפשרות הארכה על פי תקנון הקבוצה. לצידה פועל צוות מנהל שחברותיו נבחרות לתקופה של ארבע שנים, ושאחראי על התפעול השוטף של פעילות הקהילה. עד כה כיהנו כראשת קהילת "בשלה" ליטוין, נורית ברקאי ושרה גרוס. בשנת 2025 נבחרה לתפקיד שושה נאור.

בין חברות קהילת "בשלה" נמנות אקטיביסטיות ותיקות כמו חיה שלום והדר נמיר. חברת הקהילה שילה ויינברג מכהנת כחברה במועצה המקומית קריית טבעון. חברות הקהילה גם מיכל עדן, עורכת דין ופעילה למען הקהילה הלהט"בית, ותמי בצלאלי, סופרת וציירת.רשימת חברות פעילות בקהילת "בשלה", מסמך פנימי

 פעילויות 
ממוזער|האוטובוס האדום של בשלה ממתין להוביל את מצעד הגאווה בתל אביב, יוני 2018
הקהילה עורכת לחברותיה טיולים, סיורים, הרצאות, מעגלי שיח, שני מועדוני ספרות (בעברית ובאנגלית), מסיבות ואירועים וכן כנס שנתי. הפעילויות מתקיימות רובן במפגשים פנים אל פנים וחלקן באופן וירטואלי, כדי לאפשר לכמה שיותר חברות מכל רחבי הארץ לקחת בהן חלק וגם לאפשר למשתתפות המעוניינות לשמור על פרטיותן.

החל משנת 2021 טובה שמיט מכהנת בתפקיד רכזת חברה ותרבות.מתוך פרוטוקולים מישיבות הצוות המנהל, מסמכים פנימיים

החל מינואר 2020 ועד מאי 2024 התקיימה בקהילה קבוצת הקריאה "קוראות עם הילה" בהנחיית הילה ליבסמן. זוהי קבוצת הקריאה הלהט"בית הראשונה שהוקמה בישראל ופועלת בהתנדבות.הקבוצה התנתקה מקהילת "בשלה" וממשיכה לפעול באופן עצמאי.

 מצעד הגאווה 
ממוזער|בשלה והבאנר מובילים את מצעד הגאווה בתל אביב, יוני 2015, לפני עידן האוטובוס האדום
ממוזער|הקהל מריע לאוטובוס בשלה במצעד הגאווה בתל אביב, יוני 2016
ממוזער|181x181 פיקסלים|כובעי הסומבררו באוטובוס בשלה, מצעד הגאווה בתל אביב, יוני 2016
לאחר שנים בהן השתתפו חברות "בשלה" במצעדי הגאווה בישראל הן נבחרו להוביל בשנים 2015–2018 את מצעד הגאווה בתל אביב באוטובוס אדום עם גג פתוח של עיריית תל אביב. נשות הקבוצה היו לבושות באופן אחיד עם חולצות הקבוצה, כפפות לבנות, מניפות בצבעי הגאווה וכובעי קש רחבי שוליים. חברות "בשלה" מפעילות דוכנים בירידי הגאווה בערים שונות, ומספקות מידע על הקהילה ופעילותה.
ממוזער|בשלה והבאנר מובילים את מצעד הגאווה בתל אביב באוטובוס האדום, יוני 2017

 מגזין "בשלה" 
בתקופת מגפת הקורונה בישראל ערכו חברות "בשלה" מפגשים וירטואליים תחת הכותרת "קול קוראת", שבהם קראו נשים מיצירותיהן והתקיים דיון סביב הכתיבה. לאחר המגפה החליטה חברת "בשלה", לייקי מלמד, ליזום וליצור מגזין שבו יוכלו חברות הקבוצה לפרסם מפרי עטן. המגזין, "בשלה מגזין משלה", יצא לראשונה באוקטובר 2021, ונכון לתחילת 2025 ראו אור 23 גיליונות, הכוללים סיפורים, שירה, הגות, ביקורת, המלצות, תשבצים וראיונות עם חברות הקבוצה. לצד מלמד עורכת את המגזין וונדי סגל.

באוקטובר 2024, בעקבות בקשות של חברות הקהילה דוברות אנגלית, יצא גיליון ראשון של המגזין גם בשפה האנגלית, בשם Beshela In Her Own Words, וגיליון שני ראה אור בינואר 2025.

גיליונות המגזין זמינים מאז 2024 באוסף העיתונות של ארכיון הגאווה הישראלי באוניברסיטת תל אביב, כחלק משיתוף הפעולה של "בשלה" עם ארגונים אחרים בקהילה הגאה.

 קשרים בקהילה 
"בשלה" מקיימת קשרים עם מרכזי גאווה בערים שונות, כדוגמת המרכז הגאה בתל אביב, במודיעין, בהרצליה ובכפר סבא, וכן עם האגודה למען הלהט"ב בישראל. שרה סווירי, חברת הקהילה, הייתה חברת הוועד המנהל של האגודה בשנים 2016–2019, אז החליפה אותה בתפקיד נורית שיין, גם היא חברת "בשלה".

 קידום להט"ב בגיל הזהב 
לקהילת "בשלה" תפקיד פורץ דרך בכל הקשור ליחס לזקנה, גילנות וגרנטופוביה בקהילה הגאה בישראל. חברות הקהילה עמדו מאחורי הכנס הראשון שעסק בלהט"ב בגיל הזהב שנערך בשנת 2018 במרכז הגאה בתל אביב. פעילויות הארגון סייעו להעלאת מודעות ללהט"ב מבוגרים ולצרכיהם הייחודיים.

 "בשלה" בספרות ובתקשורת 
 פרק ב': אהבת נשים - מונולוגים על יציאה מאוחרת מהארון - ספרה של יהודית יהב, חברת "בשלה", שיצא לאור ב-2021יהודית יהב, אהבת נשים, מונולוגים על יציאה מאוחרת מהארון, ישראל: פרדס, 2021, כולל מונולוגים של חברות הקהילה. הספר הביא לחשיפת "בשלה" בתקשורת, כולל ראיונות עם שש מחברות הקהילה בכתבת עומק במוסף "הארץ".
 מתחילים מאפס - בשנת 2023 השתתפו בנות הזוג שרה גרוס ותמי בצלאלי, חברות "בשלה", בסדרת הדוקו של כאן 11. בפרק 6 הציגה גרוס, ראשת "בשלה", את הקהילה והמשמעות שלה עבור לסביות מבוגרות, והפרק תיעד את בנות הזוג במסיבת "בשלה מארחת את הקהילה" בתחילת חודש הגאווה של 2022. בעקבות החשיפה בשידור הצטרפו נשים נוספות לקהילה.

 קריאה נוספת 
 יהודית יהב, אהבת נשים, מונולוגים על יציאה מאוחרת מהארון, ישראל: פרדס, 2021
 תמי בצלאלי, תישארי, ישראל: זמורה-ביתן, דביר, 2016
 The Autographers, להשאיר חותם | הרצליה 2024, ישראל: The Autographers, 2024

 קישורים חיצוניים 


 קרן שלהבת, "אל תעברו את החיים על חצי קלאץ' תנו גז ותהיו מי שאתם", באתר הרצליה ניוז, 13 ביוני 2024


 שרה סווירי, יצאתי מהארון וזכיתי בחופש המיוחל, באתר שרון אונליין, 26 בנובמבר 2021

 הערות שוליים 

קטגוריה:לסביות בישראל
קטגוריה:ישראל: ארגוני להט"ב